CELEX: C2006/294/57
Language: fi
Date: 2006-12-02 00:00:00
Title: Asia C-406/06: Kanne 1.9.2006 — Landtag Schleswig-Holstein v. Euroopan yhteisöjen komissio

2.12.2006   
            
            
               FI
            
            
               Euroopan unionin virallinen lehti
            
            
               C 294/33
            
         Kanne 1.9.2006 — Landtag Schleswig-Holstein v. Euroopan yhteisöjen komissio
   (Asia C-406/06)
   (2006/C 294/57)
   Oikeudenkäyntikieli: saksa
   Asianosaiset
   
      Kantaja: Landtag Schleswig-Holstein (asiamiehet: tohtori S. Laskowski ja tohtori J. Caspar)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               yhteisöjen tuomioistuimen on todettava, että se on toimivaltainen asiassa ja sen on otettava kanne tutkittavaksi tai toissijaisesti siirrettävä kanne yhteisöjen tuomioistuimen perussäännön 54 artiklan 2 kohdan mukaisesti yhteisöjen ensimmäisen oikeusasteen tuomioistuimelle
            
         
               —
            
            
               komission 10.3.2006 tekemä päätös (JUR(2006)55023) ja komission 23.6.2006 tekemä päätös (SG/E/3MM/flD(2006)6175) on kumottava
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa komission 10.3.2006 tekemän päätöksen ja komission 23.6.2006 tekemän päätöksen, joka annettiin tiedoksi 26.6.2006, joilla hylättiin Landtag Schleswig-Holsteinin hakemus saada tutustua kokonaisuudessaan 22.3.2005 päivättyyn komission sisäiseen asiakirjaan SEK (2005) 420. Asiakirja SEK (2005) 420 sisältää oikeudelliset perustelut sille, että EY 95 artikla on valittu oikeudelliseksi perustaksi yleisesti saatavilla olevien sähköisten viestintäpalvelujen tai yleisten viestintäverkkojen yhteydessä tuotettavien tai käsiteltävien tietojen säilyttämisestä ja direktiivin 2002/58/EY muuttamisesta 15.3.2006 annetulle Euroopan parlamentin ja neuvoston direktiiville 2006/24/EY (1), mihin seikkaan viitataan komission ehdotuksessa direktiiviksi KOM(2005) 438 lopullinen (s. 6). Hakemuksen teki Landtag Schleswig-Holsteinin tieteellinen jaosto, jotta direktiivin 2006/24/EY mahdollisista vaikutuksista kansanedustajien koskemattomuuteen voitaisiin laatia oikeudellinen asiantuntijalausunto.
   Kantaja esittää, että hylkääviä päätöksiä ja kieltäytymistä antaa riidanalainen asiakirja SEK (2005) 420 kokonaisuudessaan tutustuttavaksi koskevat seuraavat EY 230 artiklan 2 kohdassa tarkoitetut kumoamisperusteet:
   
               —
            
            
               EY 10 artiklan, luettuna yhdessä EU 1 artiklan 2 kohdan kanssa, mukaista yhteistyövelvoitetta on rikottu ja EY 255 artiklan, asiakirjojen saamisesta yleisön tutustuttavaksi annetun asetuksen N:o 1049/2001 2 artiklan 1 kohdan, luettuna yhdessä EY 10 artiklan ja EU 1 artiklan 2 kohdan kanssa, mukaista oikeutta tutustua asiakirjaan on rikottu sekä
            
         
               —
            
            
               harkintavaltaa on käytetty väärin.
            
         Komissio on velvollinen luovuttamaan vaaditun asiakirjan Landtag Schleswig-Holsteinille jäsenvaltion laitoksena EY 10 artiklan nojalla, luettuna yhdessä EU 1 artiklan 2 kohdan kanssa, molemminpuolisen yhteistyövelvoitteen puitteissa avoimuusperiaate huomioon ottaen, sillä huomattava yleinen ja parlamentaarinen etu puoltaa asiakirjan luovuttamista kokonaisuudessaan.
   Riidanalaisen asiakirjan luovuttamista kokonaisuudessaan koskevan vaatimuksen tueksi vedotaan lisäksi EY 255 artiklaan, asiakirjojen saamisesta yleisön tutustuttavaksi annetun asetuksen N:o 1049/2001 2 artiklan 1 kohtaan, luettuna yhdessä EY 10 artiklan ja EU 1 artiklan 2 kohdan kanssa. Kantaja väittää, että komissio on asiakirjan luovuttamisesta kieltäytymisensä tueksi vedonnut virheellisesti asetuksen N:o 1049/2001 4 artiklan 2 kohdan toiseen luetelmakohtaan ja käyttänyt virheellisesti harkintavaltaansa, koska komissio ei asiakirjan luovuttaessaan loukkaisi oikeudellisen neuvonannon suojaa.
   
      (1)  EUVL L 105, s. 54.